Vi har tilbragt 9 dage i denne skønne lejlighed som er helt som beskrevet og ser præcis ud som på billederne. Lejligheden lå ganske rigtigt i et dejligt, roligt område med en kort gåafstand til både strand, bus og supermarkeder, hvilket var lige det vi havde ønsket os.
Da vi ankom, havde Nantia og Kostas sørget for blandt andet vandmelon, hjemmebagt kage og hjemmelavet tærter, som smagte så godt og var tiltrængt efter flyveturen.
Nantia er desuden en fantastisk host, som gav os en masse brugbar information om gode restauranter og ting vi kunne lave, og havde vi nogle spørgsmål, stod hun altid til rådighed.
Vi har haft en skøn ferie og vil elske at komme tilbage til lejligheden igen!